Σκεπαστή Ελυμνίων Εύβοιας

Η **Σκεπαστή** είναι ορεινό χωριό της Βόρειας Εύβοιας, στον Δήμο Μαντουδίου–Λίμνης–Αγίας Άννας και την Περιφερειακή Ενότητα Εύβοιας με πληθυσμό 160 κατοίκους (απογραφή 2021).

{
  "type": "FeatureCollection",
  "features": [
    {
      "type": "Feature",
      "properties": {},
      "geometry": {
        "type": "Point",
        "coordinates": [
          23.363778,
          38.833919
        ]
      }
    }
  ]
}

## Γεωγραφικά - ιστορικά στοιχεία
Η Σκεπαστή βρίσκεται στους νοτιοανατολικούς πρόποδες του Ξηρού Όρους, σε υψόμετρο 310 μέτρων με θέα την πεδιάδα και τα βουνά της βόρειο κεντρικής Εύβοιας. Απέχει 13 χιλιόμετρα βορειοδυτικά από την Λίμνη (έδρα του δήμου), 16 χιλιόμετρα βορειοδυτικά από το Μαντούδι και 70 χιλιόμετρα βορειοδυτικά από την Χαλκίδα. Δυτικά του χωριού περνάει ο χείμαρρος Ξηρόρεμα ενώ ανατολικά προς την Κεράμεια ο ποταμός Νηλέας. 

Η Σκεπαστή έχει μακρά ιστορία κατοίκησης, από την αρχαιότητα μέχρι και σήμερα. Σε απόσταση περίπου 800 μέτρων από το χωριό, στην τοποθεσία με το όνομα «Έλληνας», βρίσκονται οχυρωματικά τείχη μαρτυρία της παρουσίας αρχαίων πολιτισμών. Αυτό το σημείο έχει αναγνωριστεί και κηρυχθεί ως αρχαιολογικός χώρος. 

Αναφορές για την ίδρυση του χωριού υπάρχουν από τα τέλη του 17ου αιώνα ενώ παλιότερα βρισκόταν στη θέση "Παλαιοχώρι" και καταστράφηκε από τους Τούρκους που σύμφωνα με μια παράδοση, ο ναός της «Κοίμησης της Θεοτόκου», έμεινε θαυματουργικά αλώβητος από την καταστροφή αφού τα εργαλεία των Τούρκων και οι λοστοί έσπασαν χωρίς να προκαλέσουν ζημιές στο ναό. Από εκεί το χωριό μεταφέρθηκε λίγο πιο βόρεια στη σημερινή του θέση. Το χωριό ονομάστηκε έτσι λόγω του πυκνού δάσους που υπήρχε στην περιοχή.

Οι κάτοικοι της Σκεπαστής ασχολούνται κυρίως με την καλλιέργεια της γης, την υλοτομία και τη κτηνοτροφία, αντλώντας τα προς το ζην από την εργασία τους στον αγροτικό τομέα.

Τον Αύγουστο του 2021, με την μεγάλη πυρκαγιά, που εκδηλώθηκε στην βορειοκεντρική Εύβοια, καταστράφηκε το 99,6% του δάσους της περιοχής και των αγροκτήματων.

## Εκπαίδευση και Υποδομές

Στη Σκεπαστή λειτούργησε Δημοτικό Σχολείο, το οποίο έκλεισε λόγω της μείωσης του μαθητικού πληθυσμού. Έκτοτε, οι μαθητές του χωριού φοιτούν σε σχολικές μονάδες στη Λίμνη. Επιπλέον, για ορισμένο χρονικό διάστημα λειτούργησε και Νηπιαγωγείο, το οποίο επίσης διέκοψε τη λειτουργία του για παρόμοιους λόγους.

Το χωριό διαθέτει πρώην κοινοτικό γραφείο, όπου σήμερα στεγάζεται και το αγροτικό ιατρείο. Η κεντρική πλατεία του χωριού βρίσκεται υπό κατασκευή από το 2009, ενώ η παιδική χαρά που υπήρχε αφαιρέθηκε το 2024. Σημαντική είναι η ύπαρξη γηπέδου που κατασκευάστηκε το 1973 ως γήπεδο με χαλίκι και το 2014 προστέθηκε συνθετικός χλοοτάπητας, το οποίο χρησιμοποιείται για αθλητικές δραστηριότητες των κατοίκων και των γύρω περιοχών.

## Αξιοθέατα
• Ο Ιερός Ναός Αγίου Νικολάου που χτίστηκε το 1865.
 
• Το εξωκκλήσι του προφήτη Ηλία με θέα προς Κεχριές, Δάφνη, Μουρτιά και το χωριό Κουρκουλοί. 
 
• Το εξωκκλήσι του Αγίου Αθανασίου με θεα το χωριό.

• Την κορυφή Κερασίτσα με θέα την περιοχή.

• Το ύψωμα «Έλληνας» που υπάρχουν λείψανα οχυρωματικού τοίχους.

## Αθλητισμός
Από το 2005, στη *Σκεπαστή * στο αθλητικό τομέα δραστηριοποιείται ο Αθλητικός Όμιλος Σκεπαστής (ΑΟΣ). Η ομάδα αυτή έχει σημειώσει ως σημαντική επιτυχία, την άνοδο στην πρώτη κατηγορία της ΕΠΣΕ Ευβοίας (Α ΕΠΣΕ) κατά τη διάρκεια της σεζόν 2016-2017 και έχει κατακτήσει και ένα πρωτάθλημα στην γ κατηγορία (Γ ΕΠΣΕ) της Εύβοιας την σεζόν 2007-2008.

## Διοικητικά στοιχεία
Αναφέρεται επίσημα, μετά την Επανάσταση του 1821 και την ενσωμάτωση της Εύβοιας, η Σκεπαστή επίσημα προσαρτήθηκε στον τότε δήμο Αιγαίων το 1835. Το 1912, καθορίστηκε ως έδρα της νεοϊδρυθείσας κοινότητας Σκεπαστής με το ΦΕΚ 245Α - 16/08/1912.

Σύμφωνα με το σχέδιο Καλλικράτης, η *Σκεπαστή* αποτελεί την τοπική κοινότητα Σκεπαστής που υπάγεται στη δημοτική ενότητα Ελυμνίων, η οποία ανήκει στον δήμο Μαντουδίου–Λίμνης–Αγίας Άννας. Σύμφωνα με την απογραφή του 2011 ,  έχει πληθυσμό 120 κατοίκων, ενώ η απογραφή του 2021 καταγράφει αύξηση του πληθυσμού σε 160 κατοίκους.

## Απογραφές πληθυσμού

## Μύθοι και θρύλοι
Σύμφωνα με τους γηραιότερους του χωριού, στην Σκεπαστή και στην τοποθεσία Παλαιοχώρι, θανατώθηκε από κυνηγό το τελευταίο ελάφι της Εύβοιας.

## Σημείωση
Στην βόρεια Εύβοια και τον Δήμο Ιστιαίας - Αιδηψού υπάρχει ο συνώνυμος οικισμός Σκεπαστή Αιδηψού Εύβοιας

## Παραπομπές


Κατηγορία:Δήμος Μαντουδίου - Λίμνης - Αγίας Άννας
Κατηγορία:Χωριά της περιφερειακής ενότητας Ευβοίας